Rikunarita-ORG/Wikinium huggingface dataset:
# Vietnamo liaudies armija

| Vietnamo liaudies armija *viet.* Quân đội nhân dân Việt Nam' |
| --- |
|  Vietnamo liaudies armijos insignija |
| Įkurtos | 1944 m. gruodžio 22 d. |
| Pajėgų rūšys | * Sausumos pajėgos
* Karinės oro pajėgos
* Karinės jūrų pajėgos
* Pasienio apsauga
* Pakrantės apsauga
* Kibernetinės erdvės operacijos
 |
| Štabo būstinė | Hanojus  |
| Vadovybė |
| Vyriausiasis kariuomenės vadas | Nguyễn Xuân Phúc |
| Krašto apsaugos ministras | Phan Văn Giang |
| Centrinės karinės komisijos sekretorius | Nguyễn Phú Trọng |
| Žmogiškieji resursai |
| Amžius | 18–27 |
| Aktyvus personalas | 482 000 (2014 m.) |
| Rezervo dydis | 5 000 000 (2014 m.) |
| Finansinės išlaidos |
| Biudžetas | 7,46 mlrd. JAV dol. (2021 m.) |
| Proc. nuo BVP | 2,3% (2018 m.) |
|

---

 Vietnamo liaudies armijos vėliava |

**Vietnamo liaudies armija** (viet. *Quân đội nhân dân Việt Nam*, **PAVN**) – Vietnamo Socialistinės Respublikos ginkluotosios pajėgos ir valdančiosios Vietnamo komunistų partijos ginkluotasis sparnas. PAVN apima: sausumos pajėgos, karinės jūrų pajėgos, karinės oro pajėgos, pasienio apsauga ir pakrantės apsauga.

Per Pirmąjį Indokinijos karą (1946–1954 m.) PAVN dažnai buvo vadinama Vietminu. Vietnamo karo (1955–1975 m.) kontekste kariuomenė buvo vadinama **Šiaurės Vietnamo armija** (viet. *Quân đội Bắc Việt*). Tai leido rašytojams, JAV kariuomenei ir plačiajai visuomenei atskirti šiaurės komunistus nuo pietų komunistų, vadinamų Vietkongu.

## Įranga

Nuo 1960-ųjų iki 1975 m. Sovietų Sąjunga kartu su kai kuriomis mažesnėmis Rytų bloko šalimis buvo pagrindinė karinės technikos tiekėja Šiaurės Vietnamui. Po pergalės Vietnamo kare ji išliko pagrindine įrangos tiekėja Vietnamui. Jungtinės Amerikos Valstijos buvo pagrindinė įrangos tiekėja Pietų Vietnamui. Didžioji dalis JAV ir Pietų Vietnamo kariuomenės paliktos įrangos atiteko susivienijusiai Vietnamo vyriausybei.

Rusija tebėra didžiausia ginklų tiekėja Vietnamui, o po 1986 m. didėjo ginklų pardavimas iš kitų šalių, ypač iš Indijos, Turkijos, Izraelio, Japonijos, Pietų Korėjos ir Prancūzijos. 2016 m. JAV prezidentas Barakas Obama paskelbė apie mirtinų ginklų embargo Vietnamui atšaukimą, todėl Vietnamas dažniau rinkosi kitų šalių, pavyzdžiui, Jungtinių Amerikos Valstijų, Jungtinės Karalystės ir kitų Vakarų šalių, karinę įrangą, o tai galėtų padėti sparčiau modernizuoti Vietnamo kariuomenę. Nuo 2018 m. Jungtinės Valstijos pradėjo teikti karo laivus Vietnamo pakrantės sargybai kaip dviejų valstybių karinio bendradarbiavimo dalį. Pirmasis iš šių laivų atvyko 2021 m.

Nors Rusija tebėra didžiausia Vietnamo ginklų tiekėja, stiprėjantis bendradarbiavimas su Izraeliu lėmė tai, kad Vietnamo ginkluotėje atsirado daug rusiškos ir izraelietiškos ginkluotės. Pavyzdžiui, PKMS, GK1 ir GK3 yra trys Vietname pagaminti vietiniai ginklai, sukurti pagal Izraelio Galil ACE modelį. Daugeliui naujų Vietnamo ginklų, ginkluotės ir įrangos taip pat didelę įtaką daro Izraelio karinės doktrinos, nes Vietnamo santykiai su daugeliu kaimyninių šalių yra ilgi ir problemiški.

## Išnašos
# Diskinis pjūklas

Darbas su diskiniu pjūklu
**Diskinis pjūklas** – įvairioms medžiagoms pjauti skirtas elektrinis įrankis, turintis keičiamą pjovimo diską. Gali būti stacionarūs ir nešiojami diskiniai pjūklai.

Rankiniai diskiniai pjūklai yra kompaktiški ir mobilūs, gali būti pagaminti darbui tiek dešine, tiek ir kaire ranka. Juose montuojami elektros varikliai su laidiniu maitinimu arba veikiantys su akumuliatoriais. Atliekami skersiniai, išilginius bei įstriži pjūviai.

## Diskinio pjūklo savybės

Su šiais įrankiais, parinkus teisingą diską, galima pjauti medį, akmenį, betoną, plieną bei kitas medžiagas. Grūdinto plieno diskas gali pjauti visų tipų medieną, deimantinis diskas skirtas kietoms medžiagoms, tokioms kaip keraminės plytelės, pjauti. Pjūklo diskas gali būti pakreipiamas iki 45–50 laipsnių nuo vertikalės, siekiant gauti reikiamą pjovimo nuožulnumo kampą. Optimaliam prisitaikymui prie pjaunamos medžiagos storio įrengtas pjūvio gylio reguliatorius. Priklausomai nuo disko diametro, šis gylis siekia 50–60 mm. Įgilinamaisiais diskiniais pjūklais galima pradėti pjauti ne tik nuo medžiagos krašto, bet ir pageidaujamu gyliu bet kuriame taške. Kreipiančioji liniuotė ir pjovimo linijos skydelis leidžia tiksliai sekti pažymėtą liniją. Skečiamas peilis apsaugo nuo pjūklo disko užstrigimų. Dulkių nusiurbimo įtaisas skirtas prijungti prie dulkių siurblio užtikrinti švarią darbo vietą.

* Akumuliatorinis pjūklas
* Pjūklo gaubte įrengtas dulkių nusiurbimo įtaisas
* Įgilinamasis diskinis pjūklas
* Švytuoklės principu veikianti medienos pjaustyklė
* Stacionarus pjūklas

## Šaltiniai

## Nuorodos

* Diskinis pjūklas: kaip pasirinkti tinkamiausią (*delfi.lt/daraupats*) Archyvuota kopija 2016-06-17 iš Wayback Machine projekto.
* Diskinio pjūklo pirkimo vadovas (*auksarankiams.lt*) Archyvuota kopija 2018-06-26 iš Wayback Machine projekto.
# Sid Meier

| Sid Meier |
| --- |
|  |
| Gimė | 1954 m. vasario 24 d. Sarnija, Ontarijas, Kanada |
|  |
| Veikla | Programuotojas, kompiuterinių žaidimų kūrėjas |
|  |
| Alma mater | Mičigano universitetas |

**Sidas Majeris** (angl. *Sid Meier*, g. 1954 m. vasario 24 d. Sarnijoje, Kanadoje) – programuotojas ir kompiuterinių žaidimų kūrėjas, vienas garsiausių ir svarbiausių žmonių kompiuterinių žaidimų industrijoje. Labiausiai jį išgarsino „Civilizacija“ serija ir „Railroad Tycoon“.

1975 m. S. Majeris baigė bakalauro informatikos mokslus Mičigano universitete.

1982 m. kartu su Bill Stealey S. Majeris įkūrė kompaniją „Microprose“, kurioje ir sukūrė „Civilizacijos“ žaidimą. 1996 metais palikęs „Microprose“, jis kartu su Jeff Briggs įkūrė „Firaxis Games“ kompaniją, kuri išleido „Civilizacijos“ bei kitų jo žaidimų tęsinius, užsiėmė naujų strateginių žaidimų kūrimu, prisidėjo prie „The Sims“ kūrimo.

1999 m. S. Majeris tapo antruoju žmogumi, įtrauktu į „Academy of Interactive Arts & Sciences“ šlovės lentą.

2008 m. S. Majeris buvo apdovanotas viso gyvenimo nuopelnų prizu žaidimo kūrėjų konferencijoje.

2017 m. S. Majeris laimėjo prizą už gyvenimo nuopelnus Auksinio pultelio apdovanojimuose (*Golden Joystick Awards*).

Ne visus S. Majerio vardo žaidimus kūrė jis pats. Pavyzdžiui, „Sid Meier's Alpha Centauri“ pagrindinis kūrėjas buvo Brian Reynolds, o „Sid Meier's Civilization IV “– Soren Johnson.

## Šaltiniai
# 2020 metų JAV prezidento rinkimai

|  |
| --- |
| ← 2016  2024 → |
| 2020 metų JAV prezidento rinkimai |
| 2020 m. lapkričio 3 d. (2020-11-03) |
|  |  |  |  |
|  |  |  |  |
| Kandidatas | **Joe Biden** | Donald Trump |
| Partija | Demokratai | Respublikonai |
| Valstija | Delaveras | Niujorkas |
| Kandidatas į viceprezidentus | **Kamala Harris** | Mike Pence |
| Rinkėjų kolegijos balsų | **306** | 232 |
| Laimėta valstijose | **25 + Kolumbijos apygarda** | 25 |
| Rinkėjų balsų | **81 268 757** | 74 216 722 |
| Santykis | **51,3%** | 46,9% |
|  |  |  |
|  |
| **Tuometinis prezidentas**
Donald Trump
Respublikonai

**Išrinktasis prezidentasJoe Biden**
Demokratai
 |

**2020 metų JAV prezidento rinkimai** vyko 2020 metų lapkričio 3 d. Rinkimuose varžėsi prezidento pareigas einantis Respublikonų partijos kandidatas Donaldas Trampas ir buvęs JAV viceprezidentas demokratų partijos kandidatas Džo Baidenas.

Abiejų partijų pirminiai rinkimai, skirti išrinkti partijų kandidatų į prezidento postą, vyko 2020 metų vasario-rugpjūčio mėnesiais. Donaldas Trampas ir Maikas Pensas be didelio pasipriešinimo užsitikrino pergalę Respublikonų partijos pirminiuose rinkimuose. Demokratų partijos pirminiuose rinkimuose dalyvavo didžiausias skaičius kandidatų moderniosios Amerikos politikos istorijoje. 2020 m. rugpjūčio 11 d. Joe Biden paskelbė pasirinkęs JAV senatorės Kamalos Harris kandidantūrą į viceprezidento postą.

Kartu su šiais rinkimais vyko rinkimai į Jungtinių Valstijų Senatą ir Jungtinių Valstijų Atstovų rūmus.

Dėl pandemijos rekordiškai daug rinkėjų balsavo iš anksto arba paštu. Dėl didelio paštu atkeliavusių balsų kiekio keliose valstijose balsų skaičiavimas ir paskelbimas užtruko iki lapkričio 7 d. ryto, kai didžiosios naujienų agentūros paskelbė, kad rinkimus laimėjo Joe Biden.

## Išnašos
# Z kategorijos filmas

Itin mažo biudžeto Edo Vudo filmas „Planas 9 iš kosmoso“ (1959) tapo vienu žinomiausių Z kategorijos filmų.
**Z kategorijos filmas** – mažo biudžeto, prastesnės kokybės nei B kategorijos filmas. Terminas „Z filmas“ atsirado 7-ojo dešimtmečio viduryje kaip neformalus tam tikrų filmų, kurių tikrai negalima pavadinti aukščiausios A kategorijos filmais, pavadinimas. Netrukus Z filmais imta vadinti mažo biudžeto filmus, kurių kokybės standartai yra žemesni nei daugumos B kategorijos ar net vadinamųjų C filmų. B kategorijos filmų scenarijus vidutiniškas, aktoriai palyginti mažai žinomi arba debiutantai, tačiau B filmų apšvietimas, filmavimas ir paruošimas yra gana neblogi.

Z kategorijos filmo pavyzdys galėtų būti Edo Vudo 1959 m. „Planas 9 iš kosmoso“.

## Išnašos
# Akronimas

**Akronimas** – termino, kurį sudaro keli sudėtiniai žodžiai, sutrumpinimas (arba santrumpa), panaudojant tų žodžių pirmąsias (kartais – ir kitas) raides. Ypač išpopuliarėjo XX amžiuje.

Pavyzdžiai:

* iš pirmųjų raidžių (akronimas tariamas lietuviškai paraidžiui):
	+ SMD (es - em - dė) – **S**tudentų **m**okslinė **d**raugija,
	+ BPD (bė - pė - dė) – **B**endrasis **p**rogramavimo **d**okumentas,
	+ TSRS (tė - es - er - es) – **T**arybų **S**ocialistinių **R**espublikų **S**ąjunga;
* iš pirmų raidžių (akronimas tariamas angliškai paraidžiui):
	+ BBC (bi - bi - si) – **B**ritish **B**roadcasting **C**ompany,
	+ CD (si - di) – kompaktinė plokštelė (**C**ompact **d**isc),
	+ DVD (di - vi - di) – skaitmeninė plokštelė (**D**igital **v**ideo **d**isc arba **D**igital **v**ersatile **d**isc),
	+ CEO (si - i-eu) – **C**hief **E**xecutive **O**fficer;
* iš pirmųjų raidžių (akronimas tariamas kaip žodis, šnekamojoje kalboje kartais ir pridedant galūnę):
	+ SAM – **S**veikatos **a**psaugos **m**inisterija,
	+ ŽIV – **ž**mogaus **i**munodeficito **v**irusas,
	+ DUK – **d**ažniausiai **u**žduodami **k**lausimai;
* iš pirmųjų raidžių pagal tarptautinį šabloną, nors lietuviškai gali būti mažiau žodžių:
	+ PMS – **p**rieš**m**enstruacinis **s**indromas,
	+ DNR – **d**ezoksiribo**n**ukleino **r**ūgštis;
* iš kelių pirmųjų raidžių, neretai pridedant lietuvišką galūnę:
	+ Europolas – **Euro**pos **po**licija,
	+ Gestapas – **Ge**heime **Sta**ats**po**lizei (slaptoji valstybinė policija nacių Vokietijoje).

## Taip pat skaitykite

* Rekursyvios santrumpos
# Vakarų Flandrijos provincija

| Vakarų Flandrija *West-Vlaanderen* |
| --- |
|

|  |  |
| --- | --- |
|  |  |
|  |  |
|  |

 |
|  |
|  |
| **Valstybė** |  Belgija |
| **Regionas** |  Flandrija |
| **Administracinis centras** | Briugė |
| **Savivaldybės** | 64 |
|  |
| **Gyventojų** (2024) | 1 226 375 |
| **Plotas** | 3 125 km² |
| **Tankumas** (2024) | 392 žm./km² |
|  |
|  **Vikiteka** | Vakarų Flandrija |

**Vakarų Flandrijos provincija** (ol. *Provincie West-Vlaanderen*, pranc. *Province de Flandre-Occidentale*) – provincija Belgijos vakaruose, Flandrijos regione, Nyderlandų pasienyje. Tai vienintelė šalies provincija, besiribojanti su Šiaurės jūra. Administracinis centras – Briugė.

## Geografija

Paviršių sudaro plokščia, sukultūrinta lyguma, daug kur sudaryti polderiai. Aukščiausias taškas – 159 m (Kemelbergas). Svarbiausios upės: Lisas, Izeras. Vakarų Flandrija – vienintelė Belgijos provincija, kuri kartu ribojasi su Nyderlandais ir Prancūzija bei turi priėjimą prie jūros.

## Turizmas

Pagrindiai traukos objektai – Belgijos pakrantė, istorinis Briugės centras ir prie Ypro esantys Flandrijos laukai, kuriuose vyko Pirmojo pasaulinio karo mūšiai.

## Didžiausi miestai

* Briugė
* Kortreikas
* Ostendė
* Ruselarė
* Varegemas
* Ypras
* Knokė-Heistas
* Menenas
* Vevelgemas

## Šaltiniai
# Kroketas

Kroketo žaidėja
Kroketo įranga
Kroketo žaidimas.
**Kroketas** – sporto šaka, kurioje žaidėjas plaktuku turi nuridenti kamuoliukus pro lankelius naudojant medinius plaktukus.

## Istorija

Ši sporto šaka kildinama iš Anglijos. Anksčiau tai laikyta aristokratų sportu. 1868 m. buvo įkurtas Visos Anglijos kroketo klubas. 1900 m. kroketas įtrauktas į olimpinę programą, bet po vienos olimpiados pašalintas.

## Taisyklės

Pievelėje sustatomi 9 iš vielos ar medžio pagaminti lankeliai. Pradžioje ir gale pastatomi papildomi lankeliai, kurie žymi trasos pradžią ir pabaigą. Už lankelių pastatoma lazdelė, į kurią būtina pataikyti pravarius pro paskutinius dvigubus vartelius. Žaidėjai pasirenka savo kamuoliuko spalvą ir turi savo kamuoliuką pervaryti pro visus vartelius pagal laikrodžio rodyklę. Kamuoliai mušami specialiais plaktukais. Galima išmušti priešininko kamuoliuką toliau nuo vartų. Laimi tas, kuris pravaro kamuoliuką pro visus vartelius ir pataiko į lazdelę, įsmeigtą paskutinių, dvigubų vartelių gale. Žaidžiamas dviese arba dviejų komandų 24–90 m ilgio, 13,5–45 m pločio aikštėje arba vejoje.

## Tarptautinė kroketas bendruomenė

Tarptautiniu mastu kroketą prižiūri pasaulinė kroketo federacija (angl. *World Croquet Federation*, WCF), kuri nuo 1986 m. organizuoja pasaulio čempionatus, skatina žaidimo plėtrą ir palaiko ryšius su savo nariais. 1989 m. Londone įvyko pirmasis pasaulio čempionatas. Federacija vienija nacionalines asociacijas, atsakingas už kroketą savo šalyse, ir siekia skatinti žaidimo populiarumą bei plėtrą visame pasaulyje.

## Kroketas Lietuvoje

Nors kroketas nėra plačiai paplitęs Lietuvoje, yra šaltinių kad kroketas buvo žinomas ir žaidžiamas Lietuvoje jau XX a. pradžioje. Šiuo metu kroketas Lietuvoje nėra plačiai praktikuojamas kaip sporto šaka.

## Šaltiniai

## Nuorodos

* Pasaulinė kroketo federacija
# Kanupolas

Kanupolo treniruotė
**Kanupolas** – komandinė sporto šaka, baidarių ir kanojų irklavimo disciplina. Žaidimo tikslas įmesti kamuolį į vartus irkluojant baidarę.

## Taisyklės

Žaidimo aikštelė 35 m x 23 m, vartai 1,5 m x 1 m dydžio, pakelti 2 m virš vandens. Žaidžiama du kėliniais po 10 min. Žaidžia dvi komandos po penkis žaidėjus kiekvienoje, ramiame vandenyje, dažnai baseine. Stengiamasi įmesti vandensvydžio kamuolį į vartus žaidimo aikštelės galuose. Irkluotojai naudoja trumpas 3 metrų, manevringas vienvietes baidares, irkluoja dviejų menčių irklais, dėl saugumo dėvi šalmus su veido apsauga ir gelbėjimo liemenes.

## Istorija

Pirmasis ICF Pasaulio kanupolo čempionatas buvo surengtas 1994 m. Šefilde, Jungtinėje Karalystėje. Jame dalyvavo 18 šalių atstovai – 18 vyrų komandų bei 6 moterų. Pirmaisiais prizininkais vyrų tarpe tapo Australijos, Vokietijos bei Junginės Karalystės sportininkai, o moterų Australija, Jungtinė Karalystė ir Prancūzija.

Pradininku Lietuvoje laikomas Kęstutis Dambrauskas, kuris ir išpopiuliarino šį sportą Lietuvoje ir šiuo metu ir vadovauja stipriausiai Lietuvoje kanupolo komandai.
# Kroatijos ir Slavonijos karalystė

|  |
| --- |
| **Kraljevina Hrvatska i Slavonija Horvát-Szlavón Királyság Kroatijos ir Slavonijos karalystė** |
| Austrijos-Vengrijos karalystė |
|

|  |  |  |
| --- | --- | --- |
| ←    ←  | **1868 – 1818** |  → |

 |
|

|  |  |
| --- | --- |
|  |  |
| Vėliava | Herbas |

 |
| Location of Kroatijos ir Slavonijos karalystėKaralystė Austrijoje-Vengrijoje |
| **Sostinė** | Zagrebas |
| **Kalbos** | vengrų, kroatų |
| **Valdymo forma** | monarchija |
| **Vengrijos karaliai** |
|  1868–1916 | Pranciškus Juozapas I |
|  1916–1918 | Karolis |
|  |
| **Era** | naujieji laikai |
|  - Suformuota | 1868 m., 1868 |
|  - Prijungta prie Jugoslavijos | 1818 m. |
| **Plotas** |
|  - 1868 | 42 541 km² |
|  |
| **Gyventojai** |
|  - 1880 | 1 892 499  |
|  - 1910 | 2 621 954  |

**Kroatijos ir Slavonijos karalystė** – istorinė autonominė karalystė Austrijos-Vengrijos imperijoje gyvavusi nuo 1868 m. iki 1918 m. Transleitanijos dalis.

Vėliau tapo Jugoslavijos karalystės dalimi.

## Administracinis suskirstymas

Kroatijos ir Slavonijos karalystė buvo suskirstyta į 8 apskritis:

1. Modrušos-Rijekos apskritis
2. Zagrebo apskritis
3. Varaždino apskritis
4. Belovaro-Križevčio apskritis
5. Viroviticos apskritis
6. Požegos apskritis
7. Sremijos apskritis
8. Likos-Korbavijos apskritis

## Demografija

Etninė sudėtis:

* Kroatai: 1 638 354 (62,5 %)
* Serbai: 644 955 (24,6 %)
* Vokiečiai: 134 078 (5 %)
* Vengrai: 105 948 (4,1 %)
* Kiti: 98,619 (3,8 %)

Religija:

* Katalikai: 1 877 833
* Stačiatikiai: 653 184
* Protestantai: 51 707
* Netikintys: 17 592

Raštingumas:

* Vyrai: 38,2 %
* Moterys: 53,7 %
* Iš viso: 46,2 %

## Šaltiniai
# Milijardas

1 milijardo vizualizacija
**Milijardas** (arba tūkstantis milijonų) – natūralusis skaičius, lygus 109, kitaip tariant, vienetas su 9 nuliais. SI priešdėlis – „giga-“, SI raidė – G.

Terminas „milijardas“ su tokia skaitine reikšme pavartotas 1801 m. (apibūdinant „antrojo bilijono“ dydį).

## Skaitinė reikšmė įvairiose sistemose

* Arabiškai: 1 000 000 000
* Dvejetainis kodas: 111011100110101100101000000000
* Aštuntainis kodas: 7346545000
* Dešimtainis kodas: 1000000000
* Dvyliktainis kodas: 23aa93854
* Šešioliktainis kodas: 3b9aca00
* Standartinė sistema: 1e9
* Programavimo kalboje: 10^9
* Standartinė išraiška: 109
* Pirminių skaičių sandauga: 29 × 59
* Kvadratinė šaknis: WIKINIUM\_MATH\_PH\_0
* Kubinė šaknis: WIKINIUM\_MATH\_PH\_2
* Šaknis: WIKINIUM\_MATH\_PH\_4
* Tangentas: tg(π/2 − 10-9)
* Kotangentas: ct(10-9)
* Logaritmas: logn(n109)

## Veiksmai su milijardu

* Kvadratas: (109)2 = 1018
* Kubas: (109)3 = 1027
* Laipsnis: (109)n = 109n
* Kai e yra laipsnio pagrindas: e109 ≈ 104,3429448 × 108
* Kvadratinė šaknis: WIKINIUM\_MATH\_PH\_6
* Kubinė šaknis: WIKINIUM\_MATH\_PH\_8
* Šaknis: WIKINIUM\_MATH\_PH\_10
* Sinusas: sin(109) ≈ 0,545843
* Kosinusas: cos(109) ≈ 0,837887
* Tangentas: tg(109) ≈ 0,651452
* Kotangentas: ct(109) ≈ 1,535032
* Natūrinis logaritmas: ln(109) ≈ 20,723266
* Dešimtainis logaritmas: log10(109) = 9

## Artimiausi atitikmenys

### Matematikoje

Matematikoje artimiausias milijardo atitikmuo yra išreikštas kombinatoriniu koeficientu WIKINIUM\_MATH\_PH\_12 , kai WIKINIUM\_MATH\_PH\_14 ir WIKINIUM\_MATH\_PH\_16 reikšmės labai skiriasi: WIKINIUM\_MATH\_PH\_18

Taip pat milijardui artimą skaičių galima išreikšti faktorialu WIKINIUM\_MATH\_PH\_20 , kai WIKINIUM\_MATH\_PH\_22 reikšmė yra dviženklis skaičius: WIKINIUM\_MATH\_PH\_24

### Fizikoje

Nakties giedrame danguje galima pamatyti iki 1 milijardo žvaigždžių.

### Matai

Milijardas sekundžių apytiksliai atitinka 32 metus.

## Taip pat skaitykite

* Milijonas (viena tūkstantoji milijardo)
* Trilijonas (tūkstantis milijardų)
* Dideli skaičiai

## Išnašos
# NBA Live

**NBA Live** – kompiuterinių žaidimų serija, kuriama Electronic Arts bendrovės. Pirmoji versija, pavadinta *Lakers vs. Celtics* išleista 1990 metais Sega Mega Drive platformai, šioje versijoje grafinis vaizdas buvo dvimatis, tik vėlesnėse versijose pereita prie trimačio vaizdo. Nuo 1995 metų žaidimas pradėtas vadinti NBA Live.

NBA Live 2007 viršelis
Skirtingos versijos buvo ar yra leidžiamos Sega Genesis, Super NES, PlayStation, Nintendo 64, Game Boy, Sega Saturn, PlayStation 2, Xbox, GameCube, Windows, PSP, Xbox 360, Wii ir PlayStation 3 platformoms.

## NBA Live 2001

Ant NBA Live 2001 viršelio buvo Kevinas Garnetas

## NBA Live 2002

NBA Live serijos žaidimas išleistas 2002 metais. Ant viršelio pavaizduotas Steve Francis

## NBA Live 2003

NBA Live serijos žaidimas išleistas 2002 metais. Ant viršelio pavaizduotas Jason Kidd

## NBA Live 2004

NBA Live serijos žaidimas išleistas 2003 metais. Ant viršelio pavaizduotas Vince Carter.

## NBA Live 2005

NBA Live serijos žaidimas išleistas 2004 metais. Ant viršelio pavaizduotas Carmelo Anthony.

Šios dalies muzika:

* Bump J - "I Don't Play No Games"
* MC Lyte - "My Main Aim"
* Don Yute - "Dem Gals (NBA Live 2005 Mix)"
* Pete Rock Feat. Kardinal Offishall - "Warzone (NBA Live 2005 Mix)"
* Stat Quo - "The Best"
* Wylde Bunch - "Our Life"
* Will.I.Am - "Go!"
* Dirtbag - "Here We Go"
* Murphy Lee feat. Jazze Pha & Jody Breeze - "It's In Da Game"
* Lloyd Banks and Young Buck - "Me Against You"
* The D.O.C. - "Mind Blowin'"
* Nomb - Carolina Pride
* Joell Ortiz - Mean business

## NBA Live 06

NBA Live 2006 yra 2005 metais išleistas NBA Live serijos žaidimas. Ant žaidimo viršelio pavaizduotas Majamio "Heat" žaidėjas Dwyane Wade.

## NBA Live 07

NBA Live 2007 yra NBA Live serijos žaidimas.
Ant žaidimo viršelio yra pavaizduotas Hiustono „Rockets“ krepšininkas Tracy McGrady.

## NBA Live 08

NBA Live 2008 išleistas PC, PSP, XBox, Wii ir kitiems įrenginiams. Ant viršelio pavaizduotas Gilbertas Arenasas. Vienintelis naujas dalykas žaidime „hot spots“.

Kai kuriose kitose šalyse žaidimo viršelį puošia tų šalių krepšininkų, žaidžiančių NBA, nuotraukos. Pavyzdžiui, Prancūzijai skirtos versijos viršelyje pavaizduoti Tonis Parkeris ir Borisas Diavas, Ispanijai – Pau Gasolis, Vokietijai – Dirkas Novickis.
# Anime News Network

„Anime News Network“ logotipas
**Anime News Network** (dažnai trumpinama **ANN**; liet. *Anime naujienų tinklas*) – interneto svetainė, atliekanti įvairių anime, manga, japoniškos muzikos, su šiomis industrijomis susijusių žmonių bei kitų populiariosios japonų kultūros dalykų enciklopedijos bei naujienų publikavimo funkcijas. Svetainės turinys pateikiamas tik anglų kalba.

ANN 1998 m. liepos mėn. įkūrė Justin Sevakis. Svetainė pradžioje tik publikavo pagrindines su anime susijusias naujienas.

## Išnašos

## Nuorodos

* Anime News Network
# Adamų stilius

Osterlio parkas
Osterlio parko interjero dizainas
**Adamų stilius** (angl. *Adam style, Adamesque*) – XVIII a. antrosios pusės – XIX a. pradžios Didžiosios Britanijos architektūros ir interjerų įrangos stilius, neoklasicizmo atmaina.

Pradininkai – broliai Robertas Adamas ir Džeimsas Adamas, naująjį stilių priešpriešinę tuo metu architektūroje vyravusiam paladianizmui. Adamų statiniai dekoratyvūs, darnių proporcijų, puošnaus interjero, puošti antikinių motyvų stiuko lipdiniais, sienų tapyba, ornamentika, baldais. Broliai romaniškąją klasiką pagyvino senosios etruskų ir Egipto dailės elementais, Graikijos, Bizantijos, neogotikos ir baroko architektūros detalėmis. Jų darbuose galėjo atsirasti ir sfinksas ar grifonas, arabeska ir medalionas, pieštos vazos ir urnos, ornamentas ir piliastras. Buvo naudojamos suderintos spalvų schemos.

Pagrindiniai principai išdėstyti veikale „Roberto ir Džemso Adamų architektūros darbai“ (The Works in Architecture of Robert and James Adam 3 1.1773-1822 m.)

Žymiausi pastatai – brolių R. ir D. Adamų suprojektuoti gyvenamieji namai Londone, Midlesekse. Vėliau Adamų stilių panaudojo ir JAV architektai.

## Šaltiniai

## Nuorodos

* Bufalo architektūros muziejus Archyvuota kopija 2007-12-15 iš Wayback Machine projekto.